Μάρκος Βαλέριος Μεσσάλα Βαρβάτος (ύπατος το 20)

Ο Μάρκος Βαλέριος Μεσσάλα ο Γενειοφόρος, λατιν. Marcus Valerius Messala Barbatus (άκμασε το 20 μ.Χ.), από το γένος των Βαλερίων-Μεσσάλα, ήταν ύπατος το 20 μ.Χ. μαζί με τον Μάρκο Αβρήλιο Κόττα Μάξιμο Μεσσαλίνο, που ήταν συνύπατος.Fasti Arvales, fragments c & g; Fasti Ostienses, fragment Ce Ο Σουητώνιος τον αναφέρει ως "Βαρβάτο Μεσσάλα".Suetonius, Vita Claudi 26.2

Βιογραφία
Ήταν γιος του Μάρκου Βαλέριου Μεσσάλα Αππιανού και της Κλαυδίας Μαρκέλλας της Νεότερης.Ronald Syme, Augustan Aristocracy (Oxford: Clarendon Press, 1986), p.147.Lightman, A to Z of Ancient Greek and Roman Women, p. 205 Αυτή ήταν κόρη του Γαΐου Κλαυδίου Μαρκέλλου του Νεότερου και της Οκταβίας της Νεότερης, αδελφής του Οκταβιανού Αυγούστου και μικρανιψιάς του Ιουλίου Καίσαρα.

Η αδελφή του Κλαυδία Πούλχρα είχε παντρευτεί τον Πόπλιο Κουινκτίλιο Βάρο, που το 9 μ.Χ. έχασε τρεις λεγεώνες -πολεμώντας τους Γερμανούς του Αρμινίου- και τη ζωή του στον Τευτοβούργιο δρυμό.

μικρογραφία|αριστερά|150εσ|Η Οκταβία η Νεότερη (αδελφή του Αυγούστου) ήταν γιαγιά του Μ. Β. Μεσσάλα Βαρβάτου, μέσω της μητέρας του Κλαυδίας Μαρκέλλας της Νεότερης και γιαγιά της συζύγου του, μέσω της Αντωνίας της Πρεσβύτερης.

Οικογένεια
Νυμφεύτηκε την εξαδέλφη του Δομιτία Λεπίδα τη Νερότερη, κόρη του Λεύκιου Δομίτιου Αηνόβαρβου ύπατου το 16 π.Χ. και της Αντωνίας της Πρεσβύτερης, ανιψιάς του Αυγούστου. Η τελευταία ήταν ετεροθαλής αδελφή της Κλαυδίας Μαρκέλλας της Νεότερης, καθώς οι δύο τους ήταν κόρες της Οκταβίας της Νεότερης, έτσι ήταν εξάδελφος της συζύγου του. Είχε τέκνο:
 Βαλερία Μεσσαλίνα π. 17/20 μ.Χ. - 48, παντρεύτηκε τον Κλαύδιο Αυτοκράτορα των Ρωμαίων,Prosopographia Imperii Romani V 141. γιο της Αντωνίας της Νεότερης.

Αναφορές

Πηγές
 W. Eck, Prosopographia Imperii Romani, Pars VIII, Fasciculus 2, Berlin, 2015 (PIR² V 141)

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα